text: Tysk mindretal drøfter nedskæring
  18 januar 2011 kl. 09.07
  Offentligt møde på det tyske gymnasium i Aabenraa om besparelser, efter tilskudet fra forbundsregeringen er skåret ned.
  Bund Deutscher Nordschleswiger mister et tilskud på lidt over 11 millioner kroner. Bestyrelsen for BDN har på forhånd udsendt en liste over de mulige besparelser, der er på tale, bl.a. arkivet. 
  Det er yderst uheldigt, siger Lars Henningsen, der er leder af studieafdelingen på det danske Centralbibliotek i Flensborg. 
  Han siger til Radio Syd, at det er et spørgsmål om identitet. Arkiver samler ind og bevarer papirer, der fortæller mindretallenes historie. Derfor håber han, at sparekniven ikke rammer det tyske arkiv. 
  Centralbiblioteket i Flensborg arbejder tæt sammen med det tyske arkiv om bøger, foredrag og forskning med det danske arkiv i Flensborg.
  
  Kun orientering
  Bestyrelsen for det tyske mindretal har en liste med 20 punkter, som kommer til debat i aften. 
  Formanden for BND, Hinrich Jürgensen understreger, at det er bestyrelsen, der træffer den endelig afgørelse om, hvor der skal spares. Medlemmerne skal imidlertid have mulighed for at give deres meninger til kende.
  